കേരള ബാങ്ക് ജീവനക്കാരുടെ ധര്ണ തൃശൂര്: കേരള ബാങ്കില് വനിതാ ജീവനക്കാരെ അകാരണമായി സ്ഥലം മാറ്റിയ നടപടിയില് പ്രതിഷേധിച്ച് ഡിസ്ട്രിക്ട് കോഓപ്പറേറ്റീവ് ബാങ്ക് എംപ്ലോയീസ് ഫെഡറേഷന് ബി.ഇ.എഫ്. ഐ യുടെ നേതൃത്വത്തില് പ്രതിഷേധ ധര്ണ നടത്തി. കാസര്ഗോഡ് ജില്ലയിലെ ഫെഡറേഷന് വനിതാ നേതാക്കളെയാണ് വ്യക്തിനിഷ്ഠമായി അഭിപ്രായം രേഖപ്പെടുത്തിയതിന്റെ പേരില് അകാരണമായി മാനേജ്മെന്റ് സ്ഥലം മാറ്റിയത്. അനാവശ്യമായ ഇത്തരം സ്ഥലം മാറ്റങ്ങള് ജീവനക്കാരുടെ അവകാശങ്ങള്ക്ക് മേലുള്ള കടന്നുകയറ്റമാണെന്നും അഭിപ്രായ സ്വാതന്ത്ര്യം ഇല്ലാതാക്കാനുള്ള ശ്രമങ്ങളുടെ ഭാഗമാണെന്നും നേതാക്കള് ആരോപിച്ചു. തൃശൂരില് റീജിയണല് ഓഫീസിനു മുന്നില് നടന്ന ധര്ണ ബി.ഇ.എഫ്.ഐ സംസ്ഥാന പ്രസിഡന്റ് ടി.നരേന്ദ്രന് ഉല്ഘാടനം ചെയ്തു. ജില്ലാ സെക്രട്ടറി കെ.ആര് സുമഹര്ഷന്, അനീഷ് കുമാര് പി.ടി, സുനില് ടി.ഡി, ബിജി ദിലീപ് എന്നിവര് സംസാരിച്ചു.